text: &lt;poem&gt;
  Prinsessen sad i højeloft
  med hånden under kind,
  der kom så favr en gangerpilt
  og tittede derind.
  For de spillede,
  for de spillede,
  for de spillede guldterning.
  "Og hør, du favre gangerpilt,
  leg tavlebord med mig!"
  "Men jeg har intet røden guld
  at sætte ind med dig."
  For de spillede,
  for de spillede,
  for de spillede guldterning.
  "Så sæt du ind din gode hat,
  om også den er grå,
  så sætter jeg min perlesnor,
  tag den, om du kan få!"
  For de spillede,
  for de spillede,
  for de spillede guldterning.
  Den første gang, guldterningen
  på tavlebordet randt,
  den gangerpilt han tabte glat,
  og jomfruen hun vandt.
  For de spillede,
  for de spillede,
  for de spillede guldterning.
  "Og hør, du favre gangerpilt,
  leg tavlebord med mig!"
  "Men jeg har intet røden guld
  at sætte ind med dig."
  For de spillede,
  for de spillede,
  for de spillede guldterning.
  "Så sæt du ind din kjortel god,
  om også den er grå!
  så sætter jeg mit hovedguld,
  tag det, om du kan få!"
  For de spillede,
  for de spillede,
  for de spillede guldterning.
  Den anden gang, guldterningen
  på tavlebordet randt,
  den gangerpilt, han tabte glat,
  og jomfruen, hun vandt.
  For de spillede,
  for de spillede,
  for de spillede guldterning.
  "Og hør, du favre gangerpilt,
  leg tavlebord med mig!"
  "Men jeg har intet røden guld
  at sætte ind med dig."
  For de spillede,
  for de spillede,
  for de spillede guldterning.
  "Så sæt du dine hoser ind
  og dine vandresko!
  så sætter ind jeg derimod
  min ære og min tro."
  For de spillede,
  for de spillede,
  for de spillede guldterning.
  Den tredje gang, guldterningen
  på tavlebordet randt,
  da jomfruen, hun tabte glat,
  den gangerpilt, han vandt.
  For de spillede,
  for de spillede,
  for de spillede guldterning.
  "Og hør, du usle gangerpilt,
  skynd du dig brat fra mig!
  og sølverbundne knive to
  dem vil jeg give dige."
  For de spillede,
  for de spillede,
  for de spillede guldterning.
  "De sølverbundne knive to,
  dem får jeg, om jeg kan,
  men jeg vil ha' den jomfru fin,
  jeg med guldterning vandt."
  For de spillede,
  for de spillede,
  for de spillede guldterning.
  "Og hør, du usle gangerpilt,
  skynd du dig brat fra mig!
  og silkesy'de skjorter to,
  dem vil jeg give dig."
  For de spillede,
  for de spillede,
  for de spillede guldterning.
  "De silkesy'de skjorter to,
  dem får jeg, om jeg kan,
  men jeg vil ha' den jomfru fin,
  jeg med guldterning vandt."
  For de spillede,
  for de spillede,
  for de spillede guldterning.
  "Og hør, du usle gangerpilt!
  skynd du dig brat fra mig!
  og med guldsadel hesten hvid,
  den vil jeg give dig."
  For de spillede,
  for de spillede,
  for de spillede guldterning.
  "Guldsadlen og den hvide hest,
  dem får jeg, om jeg kan,
  men jeg vil ha' den jomfru fin,
  jeg med guldterning vandt."
  For de spillede,
  for de spillede,
  for de spillede guldterning.
  "Og hør, du usle gangerpilt,
  skynd du dig brat fra mig!
  guldborgen med den grønne skov,
  den vil jeg give dig."
  For de spillede,
  for de spillede,
  for de spillede guldterning.
  "Guldborgen med den grønne skov,
  den får jeg, om jeg kan,
  men jeg vil ha' den jomfru fin,
  jeg med guldterning vandt."
  For de spillede,
  for de spillede,
  for de spillede guldterning.
  Prinsessen stander i sit bur
  og fletter sine hår:
  "Gud bedre mig, guldlokket mø,
  for fæstemand, jeg får!"
  For de spillede,
  for de spillede,
  for de spillede guldterning.
  Den gangerpilt i gården står
  med hjelm og skjold og sværd:
  "Alt får du bedre fæstemand,
  end du var nogen tid værd.
  For de spillede,
  for de spillede,
  for de spillede guldterning.
  For jeg er ingen gangerpilt,
  om end jeg synes så:
  jeg er den bedste kongesøn,
  som solen skinned på."
  For de spillede,
  for de spillede,
  for de spillede guldterning.
  Prinsessen ser for gangerpilt
  den kongesøn i gård,
  med røde roser fletter nu
  hun sine gule hår.
  For de spillede,
  for de spillede,
  for de spillede guldterning. 
  &lt;/poem&gt;